​የሴቶች ፕሪምየር ሊግ መርሀ ግብር እና የውድድር ደንብ ይፋ ሆኗል
የኢትዮጵያ እግር ኳስ ፌደሬሽን የ2010 ሴቶች ፕሪምየር ሊግ የ1ኛ እና 2ኛ ዲቪዚዮን ድልድል እጣ ማውጣት ሥነ ስርሃት ዛሬ በጁፒተር ኢንተርናሽናል ሆቴል አከናውኗል፡፡ ለሶስት አመታት የሚያገለግለው የሊጉ የመተዳደሪያ ደንብም ለክለብ ተወካዮች የቀረበ ሲሆን በደንቡ ላይ አዳዲስ ጉዳዮች ገለፃ ተደርጎባቸዋል፡፡በሊጉ ላይ የሚወዳደሩ ክለቦች በ2009 ዓም ባስመዘገቡት ውጤት መሰረት ለሁለት የዲቪዚዮን እርከኖች መከፈላቸው እና ስያሜያቸውም የ1ኛ ዲቪዚዮን እና 2ኛ ዲቪዚዮን መሆኑ ተገልፃል፡፡ከ1ኛ ዲቪዚዮን የሚወርዱ እና ከ2ኛ ዲቪዚዮን የሚወጡ ክለቦች ብዛት ሁለት እንዲሆኑ ፌደሬሽኑ ለክበቦች ጥያቄ ያቀረበ ሲሆን ክለቦች ግን ሳይስማሙበት ቀርቷል፡፡በ1ኛው ዲቪዚዮን ላይ ከሚሳተፉ ክለቦች ውስጥ 9ኛ እና 10ኛ የሚወጡ ክለቦች ወደ ታችኛው የዲቪዚዮን እርከን እንደሚወርዱ ሲገለፅ ከ2ኛው ዲቪዚዮኝ ደግሞ አራት ክለቦች እንደሚያድጉ እና በ2011ዓም12 ክለቦች በ1ኛው ዲቪዚዮን ላይ እንደሚሳተፉ ተነግሯል፡፡ከክለብ ተወካዮች በርካታ ሃሳቦች የተነሱ ሲሆን በተለይ የውድድር መራዘም እና ለጨዋታ ምቹ ሰዓት አለመምረጥ፣የዳኞች ምደባ እና የተጨዋቾች የዝውውር ገንዘብ አከፋፈል መንገድ ላይ ውይይቶች የተደረጉ ሲሆን በችግሮች ላይ የመፍትሄ ሃሳቦች ቀርበዋል፡፡ከውይይቱ በኃላ የሁለቱም ዲቪዚዮኖች የእጣ ማውጣት ስነስርዓት የተከናወነ ሲሆን በአንደኛው ዲቪዚዮኝ 10 በሁለተኛው ዲቪዚዮን ደግሞ 12 ነገር ግን ተጨማሪ ክለቦች የሚመጡ ከሆነ እንደሚጨመሩ ለማወቅ ተችሏል፡፡የመጀመሪያ ሳምንት የአንደኛ ዲቪዚዮን መርሃ ግብርሲዳማ ቡና ከ መከላከያድሬዳዋ ከተማ ከሃዋሳ ከተማደደቢት ከኢትዮ ኤሌክትሪክቅዱስ ጊዮርጊስ ከጌድዮ ዲላአዳማ ከተማ ከኢትዮጵያ ንግድ ባንክየመጀመሪያ ሳምንት የሁለተኛ ዲቪዚዮን መርሃ ግብር የኢትዮጵያ ስፖርት አካዳሚ ከ አቃቂ ክ/ከተማጥረት ኮርፖሬት ከንፋስ ስልክ ክ/ከተማቄርቆስ ክ/ከተማ ከአ.አ ከተማጥሩነሽ ዲባባ ወጣቶች ማሰልጠኛ አካዳሚ ከቦሌ ክ/ከተማልደታ ክ/ከተማ ከኢትዮጵያ ቡናአርባምንጭ ከተማ ከቅ/ማርያም ዩንቨርስቲፌደሬሽኑ ውድድሩ ጥቅምት 11 እንደሚጀምር ማስታወቁ የሚታወስ ሲሆን በዛሬው ስብሰባ ላይ ግን የሁለቱም ዲቪዚዮኖች የመጀመሪያ ቀን ወደ ጥቅምት 27 እንደተገፋ ለማወቅ ተችሏል፡፡የሜዳዎች አለመመቸት አሁንም ከጥቅምት 27 ወደ ህዳር 4 ሊገፋው እንደሚችል ሲጠቆም ይህ ግን የሚሆነው አስገዳጅ ሁኔታ ከመጣ ቡቻ መሆኑ ተነግሯል፡፡